cyanic-selkie/wikianc huggingface dataset:
Δύναμη μεταξύ μαγνητών
Μοντέλο Μαγνητικών Φορτίων
Το μοντέλο μαγνητικού φορτίου υποθέτει ότι οι μαγνητικές δυνάμεις μεταξύ των μαγνητών οφείλονται σε μαγνητικά φορτία συγκεντρωμένα κυρίως κοντά στους πόλους του μαγνήτη. Αυτό το μοντέλο λειτουργεί ακόμη και κοντά στον μαγνήτη όταν το μαγνητικό πεδίο γίνεται πιο περίπλοκο και εξαρτάται περισσότερο από το λεπτομερές σχήμα και τη μαγνήτιση του μαγνήτη παρά από τη συμβολή του μαγνητικού διπόλου. Επισήμως, το πεδίο μπορεί να εκφραστεί ως πολλαπλή επέκταση: Ένα διπολικό πεδίο, συν ένα τετράπολο πεδίο, συν ένα οκτάπολο, κλπ. Στο μοντέλο Αμπέρ, αυτό μπορεί να είναι πολύ δυσκολο μαθηματικό πρόβλημα.
Υπολογισμός της μαγνητικής δύναμης
Ο υπολογισμός της ελκτικής ή απωθητικής δύναμης μεταξύ δύο μαγνητών είναι, στη γενική περίπτωση, μια πολύ περίπλοκη λειτουργία, καθώς εξαρτάται από το σχήμα, τη μαγνήτιση, τον προσανατολισμό και τον διαχωρισμό των μαγνητών. Το μοντέλο μαγνητικού φορτίου εξαρτάται από κάποια γνώση για το πώς το «μαγνητικό φορτίο» κατανέμεται στους μαγνητικούς πόλους.
1.Δύναμη μεταξύ δύο μαγνητικών πόλων
Αν και οι δύο πόλοι είναι αρκετά μικροί για να αναπαρασταθούν ως μεμονωμένα σημεία, τότε μπορούν να θεωρηθούν ως μαγνητικά φορτία σημείου. Κλασικά, η δύναμη μεταξύ δύο μαγνητικών πόλων δίνεται από: [1]
όπου
2.Δύναμη μεταξύ δύο κοντινών μαγνητισμένων επιφανειών της περιοχής Α
Η μηχανική δύναμη μεταξύ δύο κοντινών μαγνητισμένων επιφανειών μπορεί να υπολογιστεί με την ακόλουθη εξίσωση. Η εξίσωση ισχύει μόνο για περιπτώσεις στις οποίες η επίδραση του περιθωρίου είναι αμελητέα και ο όγκος του διακένου αέρα είναι πολύ μικρότερος από αυτόν του μαγνητισμένου υλικού, η δύναμη για κάθε μαγνητισμένη επιφάνεια είναι: [2] [3] [4]
4.Δύναμη μεταξύ δύο κυλινδρικών μαγνητών
Για δύο κυλινδρικούς μαγνήτες ακτίνας R και μήκους L η δύναμη μπορεί να υπολογιστεί κάνοντας χρήση ελλειπτικών ολοκληρωμάτων.Έτσι η δύναμη μπορεί να προσεγκιστεί ακόλουθα με την σχέση:
Το οποίο ταιριάζει με την έκφραση της δύναμης μεταξύ δύο μαγνητικών διπόλων.
Μοντέλο του Αμπέρ
Ο γάλλος επιστήμονας Αμπέρ (André Marie Ampère) διαπίστωσε ότι ο μαγνητισμός που παράγεται από μόνιμους μαγνήτες και ο μαγνητισμός που παράγεται από ηλεκτρομαγνητικά αίτια είναι το ίδιο είδος μαγνητισμού.
Εξαιτίας αυτού, η ισχύς ενός μόνιμου μαγνήτη μπορεί να εκφραστεί με τους ίδιους όρους με αυτόν ενός ηλεκτρομαγνήτη.
Η δύναμη του μαγνητισμού ενός ηλεκτρομαγνήτη που είναι ένας επίπεδος βρόχος σύρματος μέσω του οποίου ρέει ένα ηλεκτρικό ρεύμα, που μετριέται σε μια απόσταση που είναι μεγάλη σε σύγκριση με το μέγεθος του βρόχου, είναι ανάλογη με αυτό το ρεύμα και ανάλογη με την επιφάνεια αυτού του βρόχου.
Για να εκφραστεί η ισχύς ενός μόνιμου μαγνήτη με τους όρους ενός ηλεκτρομαγνήτη, ένας μόνιμος μαγνήτης θεωρείται ότι περιέχει μικρούς βρόχους ρεύματος σε ολόκληρο τον όγκο του και στη συνέχεια η μαγνητική ισχύς αυτού του μαγνήτη είναι ανάλογη με το ρεύμα κάθε βρόχου (σε Αμπέρ), και ανάλογη με την επιφάνεια κάθε βρόχου (σε τετραγωνικά μέτρα), και ανάλογο με την πυκνότητα των βρόχων ρεύματος στο υλικό (σε μονάδες ανά κυβικό μέτρο). Αρα η διάσταση του μαγνητισμού ενός μόνιμου μαγνήτη είναι Αμπέρ επί τετραγωνικό μέτρο ανά κυβικό μέτρο, άρα τελικά έχουμε Αμπέρ ανά μέτρο (στο διεθνές σύστημα μονάδων).
Αυτός είναι ο λόγος για τον οποίο το αμπέρ ανά μέτρο είναι η σωστή μονάδα μαγνητισμού, παρόλο που αυτοί οι μικροί βρόχοι ρεύματος δεν υπάρχουν πραγματικά σε έναν μόνιμο μαγνήτη.
Η εγκυρότητα του μοντέλου του Αμπέρ σημαίνει ότι επιτρέπεται να σκεφτούμε το μαγνητικό υλικό σαν να αποτελείται από βρόχους ρεύματος και το συνολικό αποτέλεσμα είναι το άθροισμα της επίδρασης κάθε βρόχου ρεύματος, και έτσι η μαγνητική επίδραση ενός πραγματικού μαγνήτη μπορεί να υπολογιστεί ως το άθροισμα των μαγνητικών επιδράσεων μικροσκοπικών κομματιών μαγνητικού υλικού που βρίσκονται σε μεγάλη απόσταση σε σύγκριση με το μέγεθος κάθε τεμαχίου.
Αυτό είναι πολύ χρήσιμο για τον υπολογισμό μαγνητικού πεδίου δύναμης ενός πραγματικού μαγνήτη. Περιλαμβάνει το άθροισμα μιας μεγάλης ποσότητας μικρών δυνάμεων και δεν πρέπει να το κάνετε με το χέρι, αλλά λόγω της πολυπλοκότητας και τον αριθμό των πράξεων αφήστε τον υπολογιστή σας να το κάνει αυτό για εσάς με την βοήθεια του κατάλληλου λογισμικού. Το μόνο που χρειάζεται να γνωρίζει το πρόγραμμα υπολογιστή είναι η δύναμη μεταξύ μικρών μαγνητών που βρίσκονται σε μεγάλη απόσταση μεταξύ τους.
Σε τέτοιους υπολογισμούς συχνά υποτίθεται ότι κάθε (ίδιο μέγεθος) μικρό κομμάτι μαγνητικού υλικού έχει εξίσου ισχυρό μαγνητισμό, αλλά αυτό δεν είναι πάντα αλήθεια: ένας μαγνήτης που τοποθετείται κοντά σε άλλο μαγνήτη μπορεί να αλλάξει τη μαγνήτιση αυτού του άλλου μαγνήτη. Για τους μόνιμους μαγνήτες αυτό είναι συνήθως μόνο μια μικρή αλλαγή, αλλά αν έχετε έναν ηλεκτρομαγνήτη που αποτελείται από ένα σύρμα τυλιγμένο γύρω από έναν σιδερένιο πυρήνα και φέρετε έναν μόνιμο μαγνήτη κοντά σε αυτόν τον πυρήνα, τότε η μαγνήτιση αυτού του πυρήνα μπορεί να αλλάξει δραστικά (για παράδειγμα, εάν δεν υπάρχει ρεύμα στο σύρμα, ο ηλεκτρομαγνήτης δεν παρουσιάζει μαγνητικές ιδιότητες, αλλά όταν πλησιάζει ο μόνιμος μαγνήτης, ο πυρήνας του ηλεκτρομαγνήτη αποκτά μαγνητικές ιδιότητες μόνιμες η παροδικές εξαρτόμενες από την φύση του υλικού).
Έτσι, το μοντέλο Αμπέρ είναι κατάλληλο για τον υπολογισμό του μαγνητικού πεδίου και τη δύναμης ενός μόνιμου μαγνήτη, αλλά για τους ηλεκτρομαγνήτες μπορεί να είναι καλύτερο να χρησιμοποιηθεί μια προσέγγιση μαγνητικού κυκλώματος.
Μαγνητική αλληλεπίδραση διπόλου-διπόλου
Εάν δύο ή περισσότεροι μαγνήτες είναι αρκετά μικροί ή αρκετά απομακρυσμένοι ώστε το σχήμα και το μέγεθός τους να μην είναι σημαντικά τότε και οι δύο μαγνήτες μπορούν να μοντελοποιηθούν ως μαγνητικά δίπολα που έχουν μαγνητικές ροπές m1 και m2. Σε περίπτωση ομοιόμορφα μαγνητισμένων σφαιρικών μαγνητών αυτό το μοντέλο είναι ακριβές ακόμη και σε πεπερασμένο μέγεθος και απόσταση, καθώς το εξωτερικό πεδίο τέτοιων μαγνητών είναι ακριβώς ένα διπολικό πεδίο. μικρογραφία|220x220εσ|Μαγνητικό πεδίο ιδανικού δίπολου. Το μαγνητικό πεδίο ενός μαγνητικού δίπολου σε διανυσματική μορφή είναι:
όπου
Αύτό είναι ακριβώς το πεδίο ενος σημειακού διπόλου, ακριβώς ο διπολικός όρος σε πολυπολική μορφή σε ένα συνηθισμένο πεδίο, και περίπου το πεδίο οποιουδήποτε διπόλου σε μεγάλες αποστάσεις.
Εάν το σύστημα συντεταγμένων είναι μετατοπισμένο στο κέντρο προς το m1 και περιστραμένο στον άξονα z τα σημεία στην διεύθηνση του m1 τότε η προηγούμενη εξίσωση γίνεται
Η δύναμη που ασκήται σε ένα μαγνητικό δίπολου υπό της παρουσίας ενός άλλου προσδιορίζεται χρησιμοποιώντας το μαγνητικό πεδίο του πρώτου δίπολου που δόθηκε παραπάνω και προσδιορίζοντας τη δύναμη λόγω του μαγνητικού πεδίου στο δεύτερο δίπολο χρησιμοποιώντας την εξίσωση δύναμης που δόθηκε παραπάνω. Χρησιμοποιώντας διανυσματική της μορφή, η δύναμη μεταξύ ενός μαγνητικού δίπολου m1 στο άλλο μαγνητικό δίπολο m2 είναι: όπου r είναι η διανυσματική απόσταση από το m1  στο m2, με r=||r||. Η δύναμη που ασκήται στο m1 είναι στην αντίθετη κατεύθηνση. Σαν παράδειγμα η μαγνητική δύναμη για δύο σημειακούς μαγνήτες στην κατεύθηνση του άξονα z με απόσταση μεταξύ τους ίση με  z είναι:
Δείτε επίσης
Κατηγορία:Μαγνητισμός
Κάσπερ Σμάιχελ
Ο Κάσπερ Σμάιχελ (Kasper Schmeichel, 5 Νοεμβρίου 1986) είναι Δανός ποδοσφαιριστής που αγωνίζεται στη Νις και στην Εθνική Δανίας στη θέση του τερματοφύλακα.
Σε συλλόγους
Η επαγγελματική του καριέρα ξεκίνησε το 2005 από τη Μάντσεστερ Σίτι, από την οποία παραχωρήθηκε δανεικός σε διάφορες βρετανικές ομάδες. Το 2009 υπέγραψε στη Νοτς Κάουντι και ένα χρόνο αργότερα στη Λιντς. Από το 2011 είναι παίκτης της Λέστερ, με την οποία έχει κατακτήσει ένα πρωτάθλημα Αγγλίας.
Παραπομπές
Κατηγορία:Δανοί ποδοσφαιριστές Κατηγορία:Ποδοσφαιριστές Εθνικής Δανίας Κατηγορία:Ποδοσφαιριστές Εθνικής Δανίας Κ21 Κατηγορία:Ποδοσφαιριστές Λέστερ Σίτι Κατηγορία:Ποδοσφαιριστές Μάντσεστερ Σίτι Κατηγορία:Ποδοσφαιριστές Κάρντιφ Σίτι Κατηγορία:Ποδοσφαιριστές Κόβεντρι Σίτι Κατηγορία:Ποδοσφαιριστές Νοτς Κάουντι Κατηγορία:Ποδοσφαιριστές Λιντς Γιουνάιτεντ Κατηγορία:Ποδοσφαιριστές Πρέμιερ Λιγκ Κατηγορία:Ποδοσφαιριστές Φούτμπολ Λιγκ (Αγγλία) Κατηγορία:Τερματοφύλακες ποδοσφαιριστές Κατηγορία:Ποδοσφαιριστές Ευρωπαϊκού Πρωταθλήματος 2012 Κατηγορία:Ποδοσφαιριστές Παγκοσμίου Κυπέλλου 2018 Κατηγορία:Ποδοσφαιριστές Πρέμιερ Λιγκ Σκωτίας Κατηγορία:Ποδοσφαιριστές Ευρωπαϊκού Πρωταθλήματος 2020 Κατηγορία:Ποδοσφαιριστές Παγκοσμίου Κυπέλλου 2022
Παλαιολιθική Ελλάδα
Με τον όρο παλαιολιθική Ελλάδα εννοούμε την παλαιολιθική περίοδο για την Ελλάδα, όπως αυτή προκύπτει από την επιστημονική μελέτη και ανάλυση των ευρημάτων των ερευνών αυτής της περιόδου, που είναι εντοπισμένες στον ελληνικό γεωγραφικό χώρο. Είναι η αρχαιότερη και η μεγαλύτερη σε διάρκεια περίοδος στην εξέλιξη του πολιτισμού, και ακολουθείται χρονικά από την επιπαλαιολιθική ή μεσολιθική περίοδο (περίπου 10000-6500 π.Χ. για την Ελλάδα).
Η παλαιολιθική περίοδος στην Ελλάδα χωρίζεται συμβατικά σε τρεις περιόδους:
Ιστορικό των ερευνών
Η έρευνα της παλαιολιθικής εποχής για τον ελληνικό χώρο ξεκίνησε πολύ αργά (1958) συγκρινόμενη με γειτονικές σε αυτόν περιοχές και είναι ακόμα στην ουσία στα πρώτα της βήματα.
Εκτός από τους Έλληνες αρχαιολόγους, ανασκαφές έχουν κάνει και Άγγλοι (Ήπειρος), Γερμανοί (Θεσσαλία, Αργολίδα), Γάλλοι (δυτική Πελοπόννησος) και Αμερικανοί (Αργολίδα) επιστήμονες.
Αρχαιολογικές θέσεις
Παρόλο που η έρευνα της παλαιολιθικής περιόδου άργησε να ξεκινήσει στην Ελλάδα (δεκαετία 1960), γρήγορα απέδωσε καρπούς και είναι σήμερα γνωστές γύρω στις 75 αρχαιολογικές θέσεις της παλαιολιθικής περιόδου (στοιχεία 1990). Οι θέσεις αυτές είναι διασπαρμένες σε όλη την ηπειρωτική Ελλάδα και τα νησιά. Οι περισσότερες εντοπίζονται στην Ήπειρο.
Οι παλαιολιθικές θέσεις είναι κυρίως υπαίθριες ή σπηλιές κοντά σε λίμνες ή ποτάμια. Τα ευρήματα είναι κυρίως λίθινα εργαλεία και όπλα, μικρόλιθοι, λεπίδες και όστρεα. Σπανιότερα είναι τα οστέινα ή από πυριτόλιθο εργαλεία. Λίγοι επίσης είναι οι σκελετοί που έχουν βρεθεί. Μοναδική είναι η ταφή γυναίκας αυτής της περιόδου, που βρέθηκε στο σπήλαιο Απήδημα της Μάνης, σε κοιλότητα του βράχου, σε συνεσταλμένη στάση, κτερισμένη με οστέινα εργαλεία.
Σημαντικές παλαιολιθικές θέσεις μπορούν να θεωρηθούν:
Συμπεράσματα
Αν και είναι γνωστό ότι οι πολιτιστικές κατακτήσεις και η πρόοδος στις τεχνικές κατασκευής των εργαλείων κατά την παλαιολιθική περίοδο έγιναν με πολύ αργούς ρυθμούς, με την πάροδο ουσιαστικά ολόκληρων χιλιετιών, είναι καθιερωμένο να χωρίζεται γενικά η παλαιολιθική περίοδος σε τρεις φάσεις, την αρχαιότερη παλαιολιθική, τη μέση παλαιολιθική και τη νεώτερη παλαιολιθική. Αυτό έχει ακολουθηθεί και στη χρονολόγηση της ελληνικής παλαιολιθικής περιόδου.
Η χρονολόγηση των ευρημάτων της παλαιολιθικής περιόδου δεν είναι καθόλου εύκολη υπόθεση και καθορίζεται με ραδιοχρονολογήσεις, όπου αυτό είναι δυνατό, ή έμμεσα με τη χρονολόγηση των γεωλογικών στρωμάτων μέσα στα οποία βρέθηκαν τα ευρήματα.
Οι λιγοστές ανασκαφές αυτής της περιόδου, μια και η έρευνά της βρίσκεται στα πρώτα βήματα, έχουν ως αποτέλεσμα να μην είναι σχεδόν τίποτα γνωστό για τους παλαιολιθικούς κατοίκους της χώρας, πέρα από το ότι ήταν κυνηγοί και τροφοσυλλέκτες. Η τροφή τους, όπως φαίνεται από τα υπολείμματα, περιελάμβανε άγρια δημητριακά (κριθάρι, βρώμη), όσπρια (αρακάς, φακές), καρπούς (φυστίκια, αμύγδαλα), διάφορα ζώα της πλούσιας πανίδας (ελαφοειδή, λαγοί, αίγαγροι κ.α.), πουλιά, ψάρια και όστρακα. Ίσως δεν είναι νομάδες, αλλά, τουλάχιστον στην τελική περίοδο, δείχνουν να έχουν εποχιακή μετακίνηση και, εκτός από τη χρήση σπηλαίων για προσωρινή κατοικία, δημιουργούν και υπαίθριους καταυλισμούς προσωρινού χαρακτήρα. Μοναδική είναι η κτερισμένη ταφή γυναίκας από το σπήλαιο Απήδημα της Μάνης, αλλά δεν είναι αρκετή για να εξαχθούν ασφαλή συμπεράσματα.
Αρχαιότερη παλαιολιθική
Η προϊστορική κατοίκηση στον χώρο της Ελλάδας μπορεί να αρχίζει στην αρχαιότερη παλαιολιθική, αλλά προς το παρόν, μόνο κάποια επιφανειακά ευρήματα μπορούν να καταταγούν σε αυτήν, μια και δεν υπάρχουν ακόμη άλλου είδους ευρήματα από αυτή την περίοδο. θεωρείται ότι εκτείνεται χρονικά από την πρώτη εμφάνιση μαρτυριών ανθρώπινης δραστηριότητας και μέχρι περίπου το 40.000 π.Χ..
Μέση παλαιολιθική
Τα παλιότερα λείψανα που έχουν έρθει στο φως από τις αρχαιολογικές ανασκαφές στην Ελλάδα έχουν χρονολογηθεί με τη μέθοδο της θερμοφωταύγειας περίπου 130.000 χρόνια πριν από σήμερα και εμπίπτουν στη Μέση Παλαιολιθική περίοδο. Η πρώτη κατοίκηση στον ελληνικό γεωγραφικό χώρο, που είναι βεβαιωμένη σαφώς στην Ηλεία, την Ήπειρο και τη Θεσσαλία, ανάγεται επομένως με βάση τα μέχρι σήμερα δεδομένα στη Μέση παλαιολιθική περίοδο (περίπου 130.000 ως 25.000 π.Χ.). Τα εργαλεία που έχουν βρεθεί από αυτή την περίοδο κατατάσσονται στη Μουστέρια (μουστιαία) φάση και πολλά από αυτά κατασκευάστηκαν με την μέθοδο απόκρουσης Levallois.
Νεότερη παλαιολιθική
Στη νεότερη παλαιολιθική περίοδο, που καμιά φορά αναφέρεται και ως «τελική παλαιολιθική», (περίπου 25.000-10.000 π.Χ.), συνεχίζεται η κατοίκηση των θέσεων της μέσης παλαιολιθικής, αλλά κατοικούνται και νέες θέσεις σε όλη την Ελλάδα. Τα εργαλεία ίσως έχουν κάποια σχέση με τη γραβέττια φάση της δυτικής Ευρώπης. Η παρουσία στο Φράγχθι οψιανού από τη Μήλο αποδεικνύει ότι έχει αναπτυχθεί η ναυτιλία, ήδη από μια τόσο πρώιμη φάση (11η χιλιετία). Επίσης από το Φράγχθι μαρτυρείται η ιστορικής σημασίας διαπίστωση κάποιας συνέχειας ανάμεσα στην νεότερη παλαιολιθική και την επιπαλαιολιθική ή μεσολιθική περίοδο, που ακολουθεί. Η συνέχεια αυτή επιτρέπει τον ισχυρισμό ότι τουλάχιστον κάποιο μέρος του παλαιολιθικού πληθυσμού της νεότερης παλαιολιθικής επιβιώνει και μέχρι την επιπαλαιολιθική περίοδο.
Προτεινόμενη βιβλιογραφία
Κατηγορία:Ελληνική προϊστορία Κατηγορία:Παλαιολιθική περίοδος
Π.Σ. Απόλλων Παραλιμνίου
Ο '''Π.Σ. Απόλλων Παραλιμνίου''' είναι αθλητικό σωματείο στο Παραλίμνιο του νομού Σερρών στην Ελλάδα. Τα χρώματα του συλλόγου είναι το μπλε και το κίτρινο. Δραστηριοποιείται στο άθλημα του ποδοσφαίρου. Τα εντός έδρας παιχνίδια της ομάδας διεξάγονται στο Δημοτικό Γήπεδο Παραλιμνίου, χωρητικότητας 800 θεατών.
Ιστορία
Ο Ποδοσφαιρικός Σύλλογος Δημοτικού Διαμερίσματος Παραλιμνίου Δήμου Στρυμώνα «ο Απόλλων» ιδρύθηκε το 1970, έπειτα από συγχώνευση του Διγενή με τον Ηρακλή Παραλιμνίου. Την περίοδο 2000–01 η ομάδα κατέκτησε το πρώτο της Κύπελλο στην ΕΠΣ Σερρών. Ακολούθησε η ακόμη πιο επιτυχημένη περίοδος 2001–02, κατά την οποία κατέκτησε το Πρωτάθλημα και το Κύπελλο της ΕΠΣ Σερρών. Έκτοτε αγωνίστηκε για πέντε συνεχείς περιόδους στο πρωτάθλημα της Δ΄ Εθνικής κατηγορίας. Την περίοδο 2004–05 πήρε ξανά το Κύπελλο της ΕΠΣ Σερρών, ενώ την περίοδο 2007–08 επέστρεψε στις τοπικές κατηγορίες.
Η ομάδα αναδείχθηκε κυπελλούχος για τέταρτη φορά την περίοδο 2012–13, ενώ πέτυχε για δεύτερη φορά νταμπλ την περίοδο 2014–15, κατακτώντας για δεύτερη φορά το πρωτάθλημα και για πέμπτη φορά το κύπελλο της ΕΠΣ Σερρών. Στο τέλος της περιόδου, μετείχε στο Πρωτάθλημα Πρωταθλητριών ΕΠΣ 2014–15 όπου τοποθετήθηκε στο 2ο Όμιλο, χωρίς να καταφέρει να προβιβαστεί στη Γ΄ Εθνική. Την αμέσως επόμενη περίοδο, 2015–16, αναδείχθηκε και πάλι πρωταθλήτρια ενώ στο Πρωτάθλημα Πρωταθλητριών ΕΠΣ 2015–16 κατέλαβε τη 2η θέση του 2ου Ομίλου, πετυχαίνοντας έτσι για πρώτη φορά την άνοδο στη Γ΄ Εθνική.
Ο Απόλλων Παραλιμνίου επικράτησε στην παράταση με 2-1 του Αγίου Νικολάου στην Κρήτη, πήρε την πρόκριση στα προημιτελικά του Κυπέλλου Ελλάδας της περιόδου 2022–23 και έγραψε ιστορία καθώς έγινε η πρώτη ομάδα Γ' Εθνικής που φτάνει στους "8" του Κυπέλλου Ελλάδας.
Εξωτερικοί σύνδεσμοι
Κατηγορία:Αθλητικοί σύλλογοι Σερρών Κατηγορία:Ιδρύσεις ποδοσφαιρικών ομάδων το 1970 Κατηγορία:Ποδοσφαιρικές ομάδες Ελλάδας
Ινοβλάστη
thumb|250px|right|NIH/3T3 Ινοβλάστες σε κυτταροκαλλιέργεια
Ο ινοβλάστης ή η ινοβλάστη αποτελεί είδος κυττάρου ο οποίος συνθέτει το εξωκυττάριο πλέγμα και το κολλαγόνο, παράγει το δομικό δίκτυο (στρώμα) των ζωικών ιστών, και παίζει καθοριστικό ρόλο στην επούλωση των πληγών. Αποτελούν ένα από τα εδραία είδη κυττάρων του συνδετικού ιστού. Εξελικτικά προέρχονται από το μεσέγχυμα και αντίθετα με τα επιθηλιακά κύτταρα, δε σχηματίζουν στιβάδες κυττάρων.
Ο ρόλος των ινοβλαστών είναι η παραγωγή πρωτεϊνών που απαρτίζουν τη θεμέλια ουσία του συνδετικού ιστού. Μία εξ αυτών είναι το κολλαγόνο που συνδράμει στην ελαστικότητά του τελευταίου. Βρίσκονται σε όλους τους τύπους συνδετικού ιστού και όχι μόνο.
Πηγές
Κατηγορία:Κυτταρολογία Κατηγορία:Συνδετικός ιστός Κατηγορία:Ζωικά κύτταρα
Κτήσιππος (μυθολογία)
Στην ελληνική μυθολογία με το όνομα Κτήσιππος είναι γνωστός ένας από τους μνηστήρες της Πηνελόπης. Ο πατέρας του λεγόταν Πολυθέρσης. Ο Κτήσιππος αναφέρεται σε δύο διαφορετικές ραψωδίες στην Οδύσσεια του Ομήρου. Στη ραψωδία υ, στίχοι 287 κ.ε., χαρακτηρίζεται ως «ανήρ αθεμίστια ειδώς» («πιο διαστρεμμένος» κατά τη μετάφραση του Ζ. Σίδερη), με πολλά πλούτη, καταγόμενος από τη Σάμη. Λέει στους άλλους μνηστήρες ότι θα χαρίσει κι αυτός κάτι στον μεταμφιεσμένο σε ζητιάνο Οδυσσέα «γιατί είναι κρίμα κι άδικο του Τηλεμάχου οι ξένοι / όσοι έρχονται στο σπίτι του να μείνουν στερημένοι», και ευθύς πετάει ένα πόδι βοδιού για να χτυπήσει τον Οδυσσέα: «... μα χτύπησε το στερεωμένο τοίχο, / γιατί ο Δυσσέας έγειρε την κεφαλή του λίγο / να το ξεφύγει και πικρά χαμογελούσε εντός του.» Ο Τηλέμαχος, που είναι παρών, κατακρίνει τον Κτήσιππο: ''«Αυτό όπως ήρθε, Κτήσιππε, καλό δικό σου βγήκε. / Τον ξένο δεν τον πέτυχες, γιατί έσκυψε μονάχος, / ειδέ με λάζο μυτερό θα σου άνοιγα τα σπλάχνα. / Τότε ο πατέρας σου ταφή θα ετοίμαζε αντί γάμο / εδώ. Γι' αυτό μην κάνετε στο σπίτι μου αηδίες.»'' (υ 300-308).
Στη ραψωδία χ (στίχοι 279 κ.ε.) ο Κτήσιππος εμφανίζεται να μάχεται κατά τη μνηστηροφονία: «Και του Ευμαίου ο Κτήσιππος πιο πάνω απ' την ασπίδα / του χάραξε τον ώμο του με το μακρύ κοντάρι, / κι έτσι όπως πέρασε ψηλά, έπεσε πίσω κάτω». Στη συνέχεια ωστόσο ο βουκόλος χτύπησε το Κτήσιππο στο στήθος και του είπε: ''«Να, Κτήσιππε, περίγελο, άλλη φορά να μάθεις / να μην παινιέσαι αστόχαστα, μον τους θεούς ν' αφήνεις, / πούναι από σένα ανώτεροι, αυτοί ν' αποφασίζουν. / Σε πλέρωσα για την κλωτσιά που του θεϊκού Δυσσέα / τούδωσες μεσ' στο σπίτι του σαν ήρθε σα ζητιάνος»'' (χ 287-291)
Πηγές
Κτησιππος
Svensk Elitfotboll
Η Föreningen Svensk Elitfotboll (SEF) εκπροσωπεί τα συμφέροντα των σουηδικών ομάδων ποδοσφαίρου που αγωνίζονται στις δύο υψηλότερες κατηγορίες της χώρας, την Άλσβενσκαν (Allsvenskan) και την Σούπερεταν (Superettan). Έδρα της οργάνωσης είναι το Μάλμε.
Ιστορία
Η Svensk Elitfotboll ιδρύθηκε το 1928. Η οργάνωση, έργο της οποίας είναι η περαιτέρω του σουηδικού ποδοσφαίρου σε επίπεδο συλλόγων από αθλητική, οικονομική, εμπορική και διοικητική άποψη, εκπροσωπείται σε όλα τα μεγάλα συμβούλια και τις επιτροπές της Σουηδικής Ποδοσφαιρικής Ομοσπονδίας (SvFF). Λαμβάνει μέρος στην κατανομή των τηλεοπτικών δικαιωμάτων των πρωταθλημάτων. Από το 2006, τα δικαιώματα δώθηκαν στην Kentaro Group, ενώ στις αρχές του 2010 η σύμβαση παρατάθηκε.
Έπειτα από τη δημιουργία της Σούπερεταν το 2000, η SEF έχει 32 μέλη (16 σύλλογοι για κάθε κατηγορία). Με το μέσο δημοσίευσης SEF-Aktuellt η οργάνωση παρέχει πληροφορίες σχετικά με τις τρέχουσες εξελίξεις και ζητήματα. Το περιοδικό είναι προσανατολισμένο προς τα μέλη και τους εταίρους συνεργασίας, όπως οι διαιτητές, περιφερειακές ενώσεις, κ.λπ.
Από το 1992, η SEF έχει δεσμευτεί μαζί με τη Σουηδική Ποδοσφαιρική Ομοσπονδία, το Elitserieföreningen Damfotboll και την κρατική εταιρεία λοταρίας Svenska Spel, στο έργο με την ονομασία Tipselit για την προώθηση των ποδοσφαιρικών τμημάτων υποδομής. Κατά την ίδρυση του Συνδέσμου Ευρωπαϊκών Επαγγελματικών Ποδοσφαιρικών Ενώσεων το 1997 ήταν ένα από τα ιδρυτικά μέλη.
Εξωτερικοί σύνδεσμοι
Κατηγορία:Ποδόσφαιρο στη Σουηδία
Ρητορική Σχολή της Γάζας
Η Ρητορική Σχολή της Γάζας ήταν μία ομάδα λογίων με επιρροή, με έδρα τη Γάζα κατά την Ύστερη Αρχαιότητα (5ος–6ος αι.), πολλοί από τους οποίους εμφάνιζαν σχέση δασκάλου-μαθητή και συμμετείχαν ως ρήτορες στην τοπική δημόσια ζωή. Διάσημοι πρόεδροι της σχολής ήταν ο Αινείας, ο Προκόπιος και ο Χωρίκιος.
Η επιστημονική και ρητορική παραγωγή της Σχολής της Γάζας περιελάμβανε παραδοσιακές ελληνικές μορφές, κοινές στην κλασικά μορφωμένη χριστιανική ελίτ αυτής της εποχής. Μεταξύ των σημαντικών συλλογών γραπτών που έχουν διασωθεί, είναι επιστολές που ανταλλάχθηκαν στη Γάζα και επίσης με μελετητές στην Αλεξάνδρεια κατά τη διάρκεια αυτής της περιόδου.
Ο ιστορικός Noυρ Μασαλά υποστηρίζει, ότι η Ρητορική Σχολή στη Γάζα βοήθησε να μετατραπεί η Βυζαντινή Παλαιστίνη σε «ένα από τα πιο σημαντικά κέντρα μάθησης και πνευματικής δραστηριότητας στην Ύστερη Αρχαιότητα», επισκιάζοντας ακόμη και άλλες μεγάλες πόλεις στην περιοχή της Μεσογείου, όπως την Αθήνα και την Αλεξάνδρεια. Ο ίδιος γράφει ότι η «ήπια δύναμη», που αντιπροσώπευε η σχολή και η Βιβλιοθήκη της Καισάρειας-Παλαιστίνης την εποχή εκείνη, πρόσφεραν στην Παλαιστίνη έναν βαθμό τοπικής αυτονομίας στη βυζαντινή εποχή.
Βιβλιογραφικές αναφορές
Κατηγορία:6ος αιώνας στη Βυζαντινή Αυτοκρατορία Κατηγορία:Αρχαίοι Έλληνες ρήτορες
Μετάπτωση (γλωσσολογία)
Η μετάπτωση (αγγλ. vowel gradation / alternation, γαλλ. alternance vocalique, apophonie, γερμ. Ablaut) αποτελεί μορφοφωνολογικό φαινόμενο της γλώσσας, το οποίο συνίσταται σε μεταβολή τού θεματικού φωνήεντος (π.χ. το θεματικό φωνήεν ε μεταβάλλεται σε ο ή μηδενίζεται στα αρχ. φέρ-ω, φορ-ά, δί-φρ-ος — πείθ-ω, πίσ-τις, πέ-ποιθ-α). Η ιστορικοσυγκριτική γλωσσολογία έχει παρουσιάσει πλήθος στοιχείων που αποδεικνύουν: α) ότι οι μεταπτώσεις έχουν συστηματικό χαρακτήρα που εμφανίζει αξιοσημείωτη κανονικότητα, β) ότι πρόκειται για σύστημα μεταβολών που παρουσιάζεται ήδη στην Πρωτοϊνδοευρωπαϊκή (ΠΙΕ), καθώς και σε αρκετές ινδοευρωπαϊκές γλώσσες (πβ. επίσης αγγλ. fall - fell, find - found).
Τον όρο μετάπτωση εισήγαγε στην Ελληνική ο Γεώργιος Χατζιδάκις, εισηγητής τής επιστημονικής γλωσσολογίας στην Ελλάδα, προκειμένου να αποδώσει τον αντίστοιχο γερμανικό Ablaut, τον οποίο είχε πρωτοχρησιμοποιήσει ο Γερμανός γλωσσολόγος Jacob Grimm και καθιέρωσαν κατόπιν οι Νεογραμματικοί γλωσσολόγοι Hirt και Brugmann. Η Γαλλική γλώσσα χρησιμοποιεί τον ελληνογενή όρο αποφωνία (apophonie), που αποτελεί ακριβέστερη απόδοση του γερμανικού.
Μεταπτωτικές βαθμίδες
Η πορεία των μεταβολών τού θεματικού φωνήεντος αποδεικνύει ότι οι εν λόγω αλλαγές χαρακτηρίζονται από κανονικότητα και αποτελούν σύστημα (γερμ. Ablautsystem). Οι κατηγορίες στις οποίες εμπίπτουν οι φωνηεντικές αλλαγές αποκαλούνται μεταπτωτικές βαθμίδες (γερμ. Ablautstufen). Σύμφωνα με το σύνολο των μελετημένων περιπτώσεων, η μετάπτωση συνίσταται σε μεταβολή τού βασικού θεματικού φωνήεντος, η οποία κινείται σε δύο κατευθύνσεις: α) κατά ποιόν, β) κατά ποσόν.
Οι κατά ποιόν μεταπτώσεις αφορούν σε μεταβολή τού φωνήεντος, χωρίς αλλαγή τής ποσότητάς του. Η μετάπτωση που περιλαμβάνει μόνο κατά ποιόν αλλαγή αποκαλείται ετεροίωση (γερμ. Abtonung).
Οι κατά ποσόν μεταπτώσεις αφορούν σε μεταβολή τής ποσότητας του θεματικού φωνήεντος, η οποία περιλαμβάνει αύξηση δηλ. έκταση (γερμ. Dehnung) ή μείωση δηλ. εξασθένηση/συστολή (γερμ. Reduktion). Όταν η εξασθένηση καταλήξει σε πλήρη απαλοιφή ή σίγηση του θεματικού φωνήεντος, τότε αναφερόμαστε σε μηδενισμένη μεταπτωτική βαθμίδα (γερμ. Schwundstufe).
Η μετάπτωση μπορεί επίσης να περιλαμβάνει συνδυασμό τής κατά ποιόν και κατά ποσόν μεταβολής, όπως συμβαίνει όταν συνυπάρχουν η ετεροίωση με την έκταση (γερμ. abgetönte Dehnung).
Η σύγκριση των θυγατρικών γλωσσών αποδεικνύει ότι η ποικιλία των μεταπτωτικών βαθμίδων αποτελεί φαινόμενο της Πρωτοϊνδοευρωπαϊκής (Π.Ι.Ε.) και έχει εξ αρχής φωνολογικό χαρακτήρα. Ο παρακάτω πίνακας εκθέτει συνοπτικώς τις βαθμίδες και τα προϊόντα τους:
Οι μεταπτώσεις επηρεάζουν όλα τα ριζικά μορφήματα, αλλά σε γενικές γραμμές διακρίνουμε τρεις κατηγορίες: α) μονοσύλλαβες βραχύφωνες ρίζες, β) μονοσύλλαβες μακρόφωνες ρίζες, γ) δισύλλαβες ρίζες. Στις παρακάτω ενότητες παρουσιάζονται λεπτομερώς τα μεταπτωτικά προϊόντα με παραδείγματα από την πρώτη κατηγορία ριζών, που παρουσιάζει σαφέστερη οργάνωση και πληρότητα σε όλες τις βαθμίδες.
Απαθής βαθμίδα (A)
Όταν το θεματικό φωνήεν δεν έχει υποστεί καμμία μεταβολή ή αλλοίωση, θεωρούμε ότι βρίσκεται στην απαθή ή πλήρη βαθμίδα (γερμ. Vollstufe, αγγλ. full grade, γαλλ. degré plein), η οποία ενίοτε συντομογραφείται ως βαθμίδα Α. Κατά κανόνα, το φωνήεν τής απαθούς βαθμίδας είναι βραχύ, αλλά μαρτυρούνται ριζικά τεμάχια (μορφήματα) που περιέχουν δίφθογγο ή ακόμη και μακρό φωνήεν, καθώς και δισύλλαβα μορφήματα.
Ετεροιωμένη βαθμίδα (Ο)
Όταν το θεματικό φωνήεν μεταβάλλεται κατά ποιόν, θεωρούμε ότι το ριζικό μόρφημα βρίσκεται στην ετεροιωμένη βαθμίδα (γερμ. abgetönte Grundstufe, αγγλ. o-grade), η οποία ενίοτε συντομογραφείται ως βαθμίδα Ο. Το προϊόν τής ετεροίωσης είναι, κατά κανόνα, το φωνήεν -ο-, είτε η απαθής βαθμίδα προέρχεται από μεταπτωτική σειρά [e] είτε από μεταπτωτική σειρά [a]. Στις σπάνιες περιπτώσεις κατά τις οποίες η απαθής βαθμίδα περιέχει μακρό φωνήεν, η ετεροίωση συνεπάγεται κατά ποιόν αλλαγή σε άλλο μακρό φωνήεν (π.χ. από -η- σε -ω-).
Στα παρακάτω παραδείγματα το θεματικό φωνήεν βρίσκεται στην ετεροιωμένη βαθμίδα, ενώ εντός παρενθέσεως καταχωρίζεται το ίδιο τεμάχιο στην απαθή βαθμίδα του.
Εκτεταμένη βαθμίδα (Ε)
Όταν το θεματικό φωνήεν μεταβάλλεται κατά ποσόν, θεωρούμε ότι το ριζικό μόρφημα βρίσκεται στην εκτεταμένη βαθμίδα (γερμ. Dehnstufe), η οποία ενίοτε συντομογραφείται ως βαθμίδα E. Το προϊόν τής εκτάσεως είναι, κατά κανόνα, το φωνήεν -η-, εφόσον η απαθής βαθμίδα προέρχεται από μεταπτωτική σειρά [e]. Στις σπάνιες περιπτώσεις που έχουμε άλλες μεταπτωτικές σειρές, η εκτεταμένη βαθμίδα δηλώνεται από το φωνήεν -ᾱ- (σε μεταπτωτική σειρά [a]) και, σε ελάχιστα παραδείγματα, από το φωνήεν -ω- (μεμονωμένοι τύποι μεταπτωτικής σειράς [o]).
Στα παρακάτω παραδείγματα το θεματικό φωνήεν βρίσκεται στην εκτεταμένη βαθμίδα, ενώ εντός παρενθέσεως καταχωρίζεται το ίδιο τεμάχιο στην απαθή βαθμίδα του.
Εκτεταμένη-ετεροιωμένη βαθμίδα (ΕΟ)
Όταν το θεματικό φωνήεν μεταβάλλεται τόσο κατά ποσόν όσο και κατά ποιόν, θεωρούμε ότι το ριζικό μόρφημα βρίσκεται στην εκτεταμένη-ετεροιωμένη βαθμίδα (γερμ. abgetönte Dehnstufe), η οποία ενίοτε συντομογραφείται ως βαθμίδα EO. Το προϊόν της είναι, κατά κανόνα, το φωνήεν -ω-, είτε η απαθής βαθμίδα προέρχεται από μεταπτωτική σειρά [e] είτε από μεταπτωτική σειρά [a] (σπάνιες μεμονωμένες περιπτώσεις).
Στα παρακάτω παραδείγματα το θεματικό φωνήεν βρίσκεται στην εκτεταμένη-ετεροιωμένη βαθμίδα, ενώ εντός παρενθέσεως καταχωρίζεται το ίδιο τεμάχιο στην απαθή βαθμίδα του, η οποία μπορεί να απαντά είτε σε λέξη τού ίδιου πεδίου είτε σε ομόρριζη.
Συνεσταλμένη-εξασθενημένη βαθμίδα (Σ)
Όταν το θεματικό φωνήεν υφίσταται σίγηση και συγχρόνως το ο παρακείμενος ημιφωνικός φθόγγος εμφανίζεται με τη φωνηεντική του μορφή, τότε θεωρούμε ότι το ριζικό μόρφημα βρίσκεται στη συνεσταλμένη / εξασθενημένη βαθμίδα (γερμ. Reduktionstufe), η οποία ενίοτε συντομογραφείται ως βαθμίδα Σ. Το προϊόν της είναι, κατά κανόνα, συλλαβή που περιέχει -α-, διότι με αυτόν τον τρόπο απαντούν στην Ελληνική τα ημιφωνικά φωνήματα. Επομένως, πλήρεις βαθμίδες με τεμάχια [en], [em], [er], [el], τρεπόμενες σε ημιφωνικά φωνήεντα, θα εμφανίσουν στην Ελληνική δομές όπως -α(ν)-, -α(μ)-, -α(ρ)- / -ρα-, -α(λ)- / -λα-.
Αυστηρώς γλωσσολογικά η συνεσταλμένη ρίζα δεν θεωρείται ξεχωριστή βαθμίδα, αλλά υποκατηγορία τής μηδενισμένης αντίστοιχης, διότι προϋποθέτει επίσης σίγηση του θεματικού φωνήεντος. Στο άρθρο αυτό τηρήθηκε η αναλυτικότερη διάκριση για λόγους σαφήνειας.
Στα παρακάτω παραδείγματα η θεματική βάση παρουσιάζει ημιφωνικό φθόγγο από συστολή ή εξασθένηση του θεματικού φωνήεντος, ενώ εντός παρενθέσεως καταχωρίζεται το ίδιο τεμάχιο στην απαθή βαθμίδα του, η οποία μπορεί να απαντά είτε σε λέξη τού ίδιου πεδίου είτε σε ομόρριζη.
Μηδενική βαθμίδα (M)
Όταν το θεματικό φωνήεν εκλείπει, θεωρούμε ότι το ριζικό μόρφημα βρίσκεται στη μηδενισμένη βαθμίδα (γερμ. Nullstufe), η οποία ενίοτε συντομογραφείται ως βαθμίδα M. Αρκετές σύγχρονες συγκριτικές θεωρήσεις εντάσσουν σε αυτήν και τη συνεσταλμένη βαθμίδα (για την οποία έγινε λόγος στην προηγούμενη υποενότητα), επειδή και πάλι παρατηρείται απώλεια του θεματικού φωνήεντος και τροπή τού συμφωνικού ημιφώνου σε φωνηεντικό. Για λόγους σαφήνειας προτιμήθηκε εδώ η παραδοσιακή διάκριση.
Στα παρακάτω παραδείγματα το θεματικό φωνήεν έχει σιγηθεί, ενώ εντός παρενθέσεως καταχωρίζεται το ίδιο τεμάχιο στην απαθή βαθμίδα του, η οποία μπορεί να απαντά είτε σε λέξη τού ίδιου πεδίου είτε σε ομόρριζη.
Βιβλιογραφία
Κατηγορία:Γλωσσολογία
Έδικτα του Ασόκα
thumb μικρογραφία|318x318px|Δίγλωσσο διάταγμα (στα ελληνικά και αραμαϊκά) που βρέθηκε στο Αφγανιστάν. Τα Έδικτα (διατάγματα) του Ασόκα είναι μια συλλογή 33 επιγραφών στους Στύλους του Ασόκα, καθώς επίσης και επιγραφές σε βράχους και τοιχώματα σπηλαίων, που έγιναν από τον αυτοκράτορα Ασόκα της δυναστείας των Μαουρύα κατά τη διάρκεια των χρόνων της βασιλείας του από το 272 μέχρι το 231 π.Χ.. Αυτές οι επιγραφές είναι διασκορπισμένες σε πολλές επαρχίες των σημερινών κρατών του Πακιστάν και της βόρειας Ινδίας και αντιπροσωπεύουν τα πρώτα γραπτά μνημεία του βουδισμού. Τα διατάγματα περιγράφουν λεπτομερώς την πρώτη ευρεία επέκταση του βουδισμού μέσω της υποστήριξης ενός από τους ισχυρότερους βασιλιάδες της ινδικής ιστορίας. Σύμφωνα με τα διατάγματα, η έκταση του βουδιστικού προσηλυτισμού κατά τη διάρκεια αυτής της περιόδου έφθασε μέχρι τη Μεσόγειο και δημιουργήθηκαν πολλά βουδιστικά μνημεία.
Οι επιγραφές πιστοποιούν την πίστη του Ασόκα στη βουδιστική έννοια ντάρμα ("δικαιοσύνη, ευσέβεια, φυσικός νόμος") και τις προσπάθειές του να αναπτύξει το ντάρμα σε όλο το βασίλειό του. Αν και αναφέρεται ο βουδισμός και ο Βούδας, τα διατάγματα του Ασόκα τείνουν να εστιάσουν στα κοινωνικά και ηθικά εντολές παρά τις θρησκευτικές πρακτικές. Δε γίνεται καμιά αναφορά στις φιλοσοφικές διαστάσεις του βουδισμού, όπως οι τέσσερεις ευγενείς αλήθειες ή το ευγενές οκταπλό μονοπάτι. Αυτό θα μπορούσε ενδεχομένως να έγινε επειδή ο Ashoka θέλησε να παραμείνει απλό στο μήνυμά του για τον κοινό άνθρωπο, επειδή αυτές οι έννοιες μπορεί να είχαν τυποποιηθεί σε μια μεταγενέστερη ημερομηνία, ή κάποιο συνδυασμό των δύο.
Σε αυτές τις επιγραφές, ο Ασόκα αναφέρεται ως "αγαπημένος των Θεών" και "Βασιλιάς Πριγιαντάρσι".
Οι επιγραφές που βρέθηκαν στο ανατολικό μέρος της Ινδίας γράφτηκαν στην γλώσσα Μαγκάντι, χρησιμοποιώντας τη γραφή Μπράχμι. Στο δυτικό μέρος της Ινδίας, η γλώσσα χρησιμοποιούμενη είναι πιο κοντά στα σανσκριτικά, χρησιμοποιώντας τη γραφή Χαρόσθι. Ένα απόσπασμα του ήδικτου 13 στην ελληνική γλώσσα, και ένα δίγλωσσο διάταγμα που γράφτηκε στα ελληνικά και στα αραμαϊκά.
Οι επιγραφές περιστρέφονται γύρω από μερικά επαναλαμβανόμενα θέματα: Τη στροφή του Ashoka στο βουδισμό, την περιγραφή των προσπαθειών του να διαδώσει το βουδισμό, τα ηθικά και θρησκευτικά εντάλματά του, και το πρόγραμμά του για την προστασία των ζώων και την ευημερία της κοινωνίας.
thumb|350px|Τμήμα της 6ης στήλης του Ασόκα (238 π.Χ.), σε γραφή Μπράχμι, σήμερα στο [[Βρετανικό Μουσείο.]]
Αναφορές
Ηδικτα Ηδικτα Ηδικτα
Διοργανώσεις Ε.Π.Σ. Αθηνών 1987–88
Τα Αθηναϊκά τοπικά πρωταθλήματα Αθηνών της αγωνιστικής περιόδου 1987-88 διεξήχθησαν σε δυο ομίλους (των 20 ομάδων έκαστος) για την πρώτη κατηγορία, τρεις ομίλους (των 18 ομάδων) στη δεύτερη και πέντε ομίλους (των 15-16 ομάδων) στην τρίτη κατηγορία. Συνολικά, στη διοργάνωση έλαβαν μέρος 171 σωματεία (40 στην Α΄, 54 στη Β΄ και 77 στη Γ΄Αθηνών).
Το πρωτάθλημα της Α΄ ΕΠΣΑ κατέκτησαν η Ηλιούπολη στον Α΄ όμιλο και ο Α.Ο. Τριγλία Ραφήνας στο Β΄ όμιλο. Υπερπρωταθλήτρια αναδείχθηκε η Ηλιούπολη, που νίκησε στον άτυπο Τελικό που έγινε στις 6 Ιουνίου με σκορ 1-0 τον αντίπαλό της.
Ηλιούπολη και Ραφήνα κέρδισαν την άνοδο στη Δ΄Εθνική.
Στους τρεις ομίλους της Β΄ Αθηνών τους τίτλους πήραν ο Αττικός Κολωνού, ο Π.Α.Ο. Κεραυνός Γλυφάδας και ο Φοίνικας Καλλιθέας.
Μονή Μεταμορφώσεως Σωτήρος Φλαμουρίου
Η Ιερά Μονή Μεταμορφώσεως του Σωτήρος Φλαμουρίου (ή Μονή Φλαμουρίου) είναι μοναστήρι που βρίσκεται στο Πήλιο.
Διοργανώσεις Ε.Π.Σ. Αθηνών 1987–88
Κυπελλούχος ΕΠΣΑ για το 1988 αναδείχτηκε η Βουλιαγμένη. Έχοντας στη σύνθεσή της τους Γονιό (τότε 42 ετών!), Φραντζέσκο και Φαμέλη, επικράτησε στον Τελικό της 6ης Απριλίου με σκορ 4-2 επί της Πεύκης, που ήταν η προηγούμενη κάτοχος του τρόπαιου.
Μονή Μεταμορφώσεως Σωτήρος Φλαμουρίου
Συνεχίζοντας ο δρόμος οδηγεί στον αρσανά της Μονής όπου τα απομεινάρια από το εκκλησάκι του Αγ. Νικολάου θυμίζουν εποχές που το Φλαμούρι διέθετε υπεράριθμη αδελφότητα και από εκεί καλύπτονταν οι ανάγκες ανεφοδιασμού. Σήμερα συναντάμε λίγους εναπομείναντες μοναχούς που προσπαθούν να ανακαινίσουν τη Μονή με τη βοήθεια ντόπιων κτιστών.
Διοργανώσεις Ε.Π.Σ. Αθηνών 1987–88
Πηγές
Κατηγορία:Ε.Π.Σ. Αθηνών Κατηγορία:Εγχώρια ποδοσφαιρικά πρωταθλήματα 1987-1988
Μονή Μεταμορφώσεως Σωτήρος Φλαμουρίου
Παραπομπές
Μεταμορφωσεως Φλαμουριου Κατηγορία:Δήμος Ρήγα Φεραίου
Αστρονομία υπέρυθρης ακτινοβολίας
Η Αστρονομία υπέρυθρης ακτινοβολίας είναι η μελέτη αστρονομικών αντικειμένων μέσω παρατηρήσεων της υπέρυθρης ακτινοβολίας που αυτά εκπέμπουν.
Διάφοροι τύποι ουράνιων αντικειμένων - όπως οι πλανήτες του ηλιακού συστήματος, αστέρες, νεφελώματα και γαλαξίες - εκλύουν ενέργεια σε μήκη κύματος της υπέρυθρης περιοχής του ηλεκτρομαγνητικού φάσματος (δηλαδή, από περίπου ένα μικρόμετρο μέχρι ένα χιλιοστόμετρο). Οι τεχνικές της υπέρυθρης αστρονομίας επιτρέπουν στους ερευνητές να εξετάζουν πολλά αντικείμενα τα οποία δεν μπορούν διαφορετικά να παρατηρηθούν από τη Γη επειδή το φως που εκπέμπουν στα ορατά μήκη κύματος αναχαιτίζεται από παρεμβαλλόμενα σωματίδια σκόνης.
Ιστορία
Η υπέρυθρη ακτινοβολία γεννήθηκε στις αρχές του 19ου αιώνα με την εργασία του Βρετανού αστρονόμου Σερ Oυίλιαμ Χέρσελ, ο οποίος ανακάλυψε την ύπαρξη της υπέρυθρης ακτινοβολίας μελετώντας το ηλιακό φως. Οι πρώτες συστηματικές υπέρυθρες παρατηρήσεις αστρικών φαινομένων διενεργήθηκαν από τους Αμερικάνους αστρονόμους Γ.Γ.Κομπλεντς, Έντισον Πέτιτ και Σηθ Μπ.Νίκολσον κατά τη δεκαετία του 1920. Σύγχρονες τεχνικές υπερύθρων, όπως η χρήση κρυογονικών συστημάτων ανίχνευσης (προς κατάργηση της παρεμβολής από υπέρυθρη ακτινοβολία εκλυόμενη από την ίδια τη συσκευή ανίχνευσης) και ειδικά φίλτρα συμβολής για επίγεια τηλεσκόπια, εισήχθησαν στις αρχές της δεκαετίας το 1960.
Μέχρι το τέλος της δεκαετίας οι Αμερικάνοι Γκάρυ Νιουγκεμπάουερ και Ρόμπερτ Λέιτον είχαν χαρτογραφήσει τον ουρανό στο σχετικώς βραχύ υπέρυθρο μήκος κύματος των 2,2 μικρομέτρων και είχαν αναγνωρίσει περίπου 20.000 πηγές μόνο στο βόρειο ουράνιο ημισφαίριο. Από εκείνη την εποχή αερόστατα, πύραυλοι και διαστημόπλοια χρησίμευσαν για την εκτέλεση παρατηρήσεων σε υπέρυθρα μήκη κύματος μεταξύ 35 και 350 μικρομέτρων. Ακτινοβολίες σε τέτοια μήκη κύματος απορροφώνται από τους υδρατμούς της ατμόσφαιρας, έτσι τηλεσκόπια και φασματογράφοι πρέπει να μεταφερθούν σε μεγάλα ύψη υπεράνω των περισσότερων απορροφητικών μορίων. Σχεδιάστηκαν αεροπλάνα εφοδιασμένα με ειδικά όργανα και ειδικά για πτήση σε μεγάλα ύψη, όπως το Αερομεταφερόμενο Αστεροσκοπείο Κούιπερ (Kuiper Airborne Observatory), προκειμένου να διευκολυνθούν υπέρυθρες παρατηρήσεις σε συχνότητες εγγύς των μικροκυμάτων.
IRΑS
Το 1983 οι Ηνωμένες Πολιτείες, σε συνεργασία με τη Μ.Βρετανια και την Ολλανδία, εκτόξευσαν τον Υπέρυθρο Αστρονομικό Δορυφόρο (IRAS), ένα μη επανδρωμένο τροχιακό αστεροσκοπείο εφοδιασμένο με υπέρυθρο τηλεσκόπιο 57 εκατοστομέτρων ευαίσθητο σε μήκη κύματος μεταξύ 8 και 100 μικρομέτρων στο υπέρυθρο φάσμα. Σε αυτά τα μήκη κύματος το IRAS έκανε μερικές απροσδόκητες ανακαλύψεις. Η σημαντικότερη από αυτές ήταν νέφη στρεών θραυσμάτων γύρω από τους Βέγα, Φομαλώ, και πολλούς άλλους αστέρες, η παρουσία των οποίων υπαινίσσεται εντονότατα τον σχηματισμό πλανητικών συστημάτων παρόμοιων με το ηλιακό.
Άλλα σπουδαία ευρήματα περιλαμβάνουν διάφορα νέφη διαστρικών αερίων και σκόνης εκεί όπου διαμορφώνονται νέοι αστέρες και ένα αντικείμενο που ονομάστηκε 1983ΤΒ και θεωρείται ότι αποτελεί το πατρικό σώμα για το σμήνος διαττόντων αστέρων που είναι γνωστό με την ονομασία Διδυμίδες.
Πηγές
Κατηγορία:Κλάδοι της αστρονομίας
Χρυσή Ημισέληνος
Η «Χρυσή Ημισέληνος» (αγγλικά: Golden Crescent) είναι το όνομα που δίνεται σε μία από τις δύο κύριες περιοχές της Ασίας της παράνομης παραγωγής οπίου (με την άλλη να είναι το Χρυσό Τρίγωνο), που βρίσκεται στο σταυροδρόμι της Κεντρικής, Νότιας και Δυτικής Ασίας. Αυτός ο χώρος επικαλύπτει τρία έθνη, το Αφγανιστάν, το Ιράν και το Πακιστάν, των οποίων οι ορεινές περιφέρειες ορίζουν την περιοχή της ημισελήνου.
Οι εκτιμήσεις για την παραγωγή ηρωίνης από την Υπηρεσία των Ηνωμένων Εθνών για τα Ναρκωτικά και το Έγκλημα (UNODC) δείχνουν να έχουν γίνει σημαντικές αλλαγές στις βασικές περιοχές προέλευσης. Το 1991, το Αφγανιστάν ήταν ο κύριος παραγωγός οπίου στον κόσμο, με απόδοση 1.782 μετρικούς τόνους (εκτιμήσεις του Υπουργείου Εξωτερικών των ΗΠΑ), ξεπερνώντας τη Μιανμάρ, πρώην παγκόσμια ηγέτιδα στην παραγωγή οπίου.
Η μείωση της παραγωγής ηρωίνης από τη Μιανμάρ είναι αποτέλεσμα πολλών ετών δυσμενών συνθηκών ανάπτυξης καθώς και των νέων κυβερνητικών πολιτικών αναγκαστικής εξάλειψης του ναρκωτικού. Η παραγωγή ηρωίνης από το Αφγανιστάν αυξήθηκε κατά τη διάρκεια του ίδιου χρονικού πλαισίου, με αξιοσημείωτη μείωση το 2001 που φέρεται να είναι ως αποτέλεσμα του καθεστώτος των Ταλιμπάν. Το Αφγανιστάν παράγει πλέον περισσότερο από το 90% του παγκόσμιου οπίου μη φαρμακευτικής ποιότητας. Εκτός από τα οπιούχα ναρκωτικά, το Αφγανιστάν είναι επίσης ο μεγαλύτερος παραγωγός χασίς στον κόσμο.
Ιστορικό
Η «Χρυσή Ημισέληνος» έχει πολύ μεγαλύτερη ιστορία παραγωγής οπίου από ό,τι το «Χρυσό Τρίγωνο» της Νοτιοανατολικής Ασίας. Το Χρυσό Τρίγωνο εμφανίστηκε ως μια σύγχρονη οντότητα παραγωγής οπίου μόνο στη δεκαετία του 1980, αφού προηγουμένος το έκανε η Χρυσή Ημισέληνος από την δεκαετία του 1950. Το Χρυσό Τρίγωνο άρχισε να επηρεάζει την αγορά οπίου και μορφίνης τη δεκαετία του 1980 και έχει αυξήσει σταθερά την παραγωγή του από τότε, προκειμένου να ανταποκριθεί στην αυξανόμενη ζήτηση. Κατά τη διάρκεια της εισβολής στο Αφγανιστάν το 2001, ως αντίποινα για τις τρομοκρατικές επιθέσεις της 11ης Σεπτεμβρίου, η παραγωγή οπίου της Χρυσής Ημισελήνου δέχτηκε τεράστιο πλήγμα, παράγοντας σχεδόν 90% λιγότερο όπιο από ό,τι το 2000.
Στο αποκορύφωμα της παραγωγής οπίου το 2007, η Χρυσή Ημισέληνος παρήγαγε πάνω από 8.000 από σχεδόν 9.000 συνολικούς τόνους οπίου στον κόσμο, έχοντας σχεδόν το μονοπώλιο παραγωγής. Η Χρυσή Ημισέληνος κυριαρχεί επίσης στην αγορά ινδικής κάνναβης λόγω των υψηλών αποδόσεων της περιοχής (145 κιλά ανά εκτάριο), τέσσερις φορές περισσότερο από το Μαρόκο (36 κιλά ανά εκτάριο). Η Χρυσή Ημισέληνος εξυπηρετεί επίσης μια πολύ μεγαλύτερη αγορά, περίπου 64% περισσότερο από το Χρυσό Τρίγωνο. Παράγει και διανέμει πάνω από 2.500 τόνους οπιούχων στην Αφρική, την Ευρώπη, την Αμερική και την Κεντρική Ασία και προμηθεύει σχεδόν 9,5 εκατομμύρια χρήστες οπιούχων παγκοσμίως.
Παρά τις παγκόσμιες προσπάθειες για την εξάρθρωση των καρτέλ και κατάσχεση όσο το δυνατόν περισσότερου προϊόντος οπίου, οι συνολικές επιχειρήσεις των διωκτικών αρχών έφεραν μόνο το 23,5% του συνολικού εκτιμώμενου προϊόντος που διανέμεται παγκοσμίως. Από αυτές τις αστυνομικές επιχειρήσεις, περίπου το 97% είναι του οπίου και μορφίνης που γίνονται στη Μέση Ανατολή και οι κατασχέσεις ηρωίνης γίνονται κυρίως στη Μέση Ανατολή ή την Ευρώπη. Στο Αφγανιστάν μόνο το 1% της ηρωίνης που εξάγεται παράνομα παρακολουθείται και καταστρέφεται από τις εθνικές κυβερνήσεις. Αν και το Αφγανιστάν είναι ο μεγαλύτερος παραγωγός οπιούχων στη Χρυσή Ημισέληνο, οι περισσότερες από τις κατασχέσεις γίνονται στο Ιράν, που συνορεύει στα δυτικά. Αυτό συμβαίνει επειδή οι διακινητές συλλαμβάνονται κατά τη διέλευση των συνόρων από το Αφγανιστάν στο Ιράν, ώστε να μπορούν να διανείμουν το προϊόν στην Ευρώπη και την Αφρική όπου υπάρχει μεγάλη ζήτηση οπιούχων. Στο Πακιστάν, η πλειονότητα των εμπόρων που συνελήφθησαν είναι 38% Νιγηριανοί και 32% Πακιστανοί.
Αυτοί οι έμποροι, που είναι απαραίτητοι για τη μεταφορά των ναρκωτικών από τους παραγωγούς στις αγορές των τελικών χρηστών, έχουν μεγάλα κέρδη λόγω της επικινδυνότητας της διακίνησης. Μια γενική εκτίμηση του αριθμού των ανθρώπων που εμπλέκονται επί του παρόντος στη διακίνηση ναρκωτικών είναι πάνω από ένα εκατομμύριο. Η πλειονότητα του οπίου που παράγεται στο Αφγανιστάν προέρχεται από τις επαρχίες Κανταχάρ και Χελμάντ. Από τους 5.300 τόνους οπίου που παράγονται στο Αφγανιστάν, 2.700 τόνοι μετατρέπονται σε ηρωίνη. Το 2008, σχεδόν το 50% της παραγόμενης ηρωίνης χρησιμοποιήθηκε στο Ιράν. Παρόλο που το Αφγανιστάν είναι ο κορυφαίος παραγωγός, μόνο το 7% χρησιμοποιήθηκε εκεί.
Εξωτερικοί σύνδεσμοι
Κατηγορία:Γεωγραφία του Αφγανιστάν Κατηγορία:Γεωγραφία του Πακιστάν Κατηγορία:Γεωγραφία του Ιράν Κατηγορία:Παράνομο εμπόριο ναρκωτικών στο Αφγανιστάν Κατηγορία:Οπιοειδή
Ρίχλιντ του Άλτντορφ
Η Ρίχλιντ, γερμ.: Richlind von Altdorf (π. 990 - 12 Ιουνίου 1045 ) από τον Οίκο των Παλαιών Γουέλφων, του κλάδου της Σουαβίας, ήταν Γερμανίδα ευγενής, κόρη του κόμη του Άλτντορφ και με τον γάμο της έγινε κόμισσα του Έμπερσμπεργκ.
Βιογραφία
Ήταν κόρη του Ροδόλφου Β΄ κόμη του Άλντορφ και της Ίτας/Ίντας των Κορραδιδών, κόρης του Κορράδου Α΄ δούκα της Σουηβίας.
Παντρεύτηκε τον Aδαλβέρτο Β΄ κόμη του Έμπερσμπεργκ. Το ζεύγος δεν είχε παιδιά.
Όταν ο Αδαλβέρτος Β΄ ήταν προς το τέλος του βίου του, έκανε μία δωρεά στο μοναστήρι του Έμπερσμπεργκ (τον Μάρτιο του 1045) και άφησε την υπόλοιπη ιδιοκτησία του στη σύζυγό του. Η Ρίχλιντ ζήτησε τη βοήθεια του Ερρίκου Γ΄ της Γερμανίας, για να μεταβιβάσει αυτήν την περιουσία στον ανιψιό της Γουέλφο, γιο του αδελφού της Γουέλφου Β΄ κόμη της Σουαβίας.
Η Ρίχλιντ απεβίωσε στις 12 Ιουνίου 1045, όταν κατέρρευσε ένα κτήριο στο οποίο στεκόταν μέσα.
Οικογένεια
Παντρεύτηκε τον Αδαλβέρτο Β΄ κόμη του Έμπερσμπεργκ. Δεν απέκτησαν απογόνους.
Σημειώσεις
Κατηγορία:Γερμανίδες κόμισσες Κατηγορία:Οίκος των Παλαιών Γουέλφων
Β. Αλμπάν
Ο '''Δρ. Β. Αλμπάν ''' (Alban Uzoma Nwapa) (πέθανε στις 8 Μαρτίου του 1999) ήταν Ινδός πολιτικός και Μέλος της Νομοθετικής Συνέλευσης. Εξελέγη στη νομοθετική συνέλευση του Ταμίλ Ναντού ως υποψήφιος του Ντραβίντα Μουνέτρα Καζαγκάμ για την εκλογική περιφέρεια Θιρουβατάρ στη επαρχία Κανιακουμάρι στις εκλογές του 1996.
Ο Αλμπάν πέθανε στις 8 Μαρτίου του 1999.
Αναφορές
Κατηγορία:Ινδοί πολιτικοί
Nickelback
Το όνομα του συγκροτήματος προέρχεται από το νίκελ, όπως λένε την πεντάρα στον Καναδά. Όταν ο Mike Kroeger παλιά δούλευε γκαρσόν στο Starbucks, και συχνά έδινε ρέστα μια πεντάρα, έλεγε "Here's your nickel back", (τα ρέστα σας παρακαλώ...).
Το συγκρότημα έχει συμβόλαιο με την EMI στον Καναδά και την Roadrunner Records για τον υπόλοιπο κόσμο.
Ιστορικό
Η επόμενη δουλειά τους το "The State" ηχογραφήθηκε και κυκλοφόρησε το 1998. Το "Leader of Men" ήταν το πρώτο single που παρουσιάστηκε από το άλμπουμ και το "Old Enough" ήταν το επόμενο. Ακολούθησαν τα "Breathe" και "Worthy to Say". Έφτασε στη 130η θέση στο Billboard 200 chart και έτσι ξεπέρασε το προηγούμενο άλμπουμ-ντεμπούτο του συγκροτήματος, Curb, που είχε φτάσει μόλις στην 182η θέση. Αρχικά είχε παρουσιαστεί το 1998 στον Καναδά με ένα μπλε εξώφυλλο. Έπειτα από λίγο καιρό, όταν κυκλοφόρησε στις ΗΠΑ είχε ένα τελείως διαφορετικό εξώφυλλο με ένα μικρό αγόρι σε ένα κελί. Το συγκρότημα τότε αντικατέστησε το πρώτο μπλε εξώφυλλο με το δεύτερο σε όλες τις χώρες. Οι Nickelback γύρισαν τότε το πρώτο τους video clip για το "Leader of Men". Τα "Old Enough" και "Worthy to Say" έχουν επίσης μουσικά βίντεο. Το άλμπουμ έχει γίνει πρόσφατα πλατινένιο από την RIAA.
Το "Silver Side Up" είναι το τρίτο άλμπουμ των Nickelback, και παρουσιάστηκε στις 11 Σεπτεμβρίου 2001. Ήταν το άλμπουμ που έφτασε το συγκρότημα στην κορυφή, αφού έφτασε στο νούμερο ένα των charts όχι μόνο στον Καναδά αλλά και στην Αυστρία, την Ιρλανδία, τη Νέα Ζηλανδία και το Ηνωμένο Βασίλειο. Επίσης, έχει γίνει οχτώ φορές πλατινένιο στον Καναδά, έξι φορές στις ΗΠΑ και τρεις φορές στο Ηνωμένο Βασίλειο. Όλη η μουσική έχει συντεθεί από τους Nickelback και οι στίχοι έχουν γραφτεί από τον Chad Kroeger. Στο εξώφυλλο του άλμπουμ βλέπουμε ένα δακρυσμένο μάτι, αφιερωμένο σε όσους σκοτώθηκαν στη πτώση των Δίδυμων Πύργων, καθώς η μέρα παρουσίασης του CD έτυχε να συμπέσει με τη μέρα της καταστροφικής πτώσης. Το Silver Side Up έχει πουλήσει 5.411.787 αντίγραφα στις ΗΠΑ, μέχρι τις 25 Απριλίου 2009. Τα singles που παρουσιάστηκαν από το Silver Side Up ήταν τα "How You Remind Me", "Too Bad" και "Never Again". Το πιο επιτυχημένο όμως είναι το "How You Remind Me", το οποίο έφτασε στο νούμερο ένα των Billboard Hot 100, Mainstream Rock και Modern Rock charts. Τα τραγούδια "Τοο Bad" και "Never Again" κέρδισαν επίσης την πρώτη θέση στα Mainstream Rock Charts.
To άλμπουμ "The Long Road" παρουσιάστηκε στις 23 Σεπτεμβρίου 2003. Το ίδιο το συγκρότημα έχει συνθέσει όλη τη μουσική των τραγουδιών. Οι στίχοι όμως έχουν γραφτεί από τον τραγουδιστή, Chad Kroeger, εκτός από το κύριο τραγούδι "Someday" που έχει γραφτεί από τους Ryan Peake, Chad Kroeger και Mike Kroeger. Είναι το τελευταίο άλμπουμ όπου εμφανίζεται ο Ryan Vikedal ως ντράμερ. Το The Long Road έχει γίνει τρεις φορές πλατινένιο από την RIAA (Recording Industry Association of America) το Μάρτιο του 2005 και έχει πουλήσει ήδη 3.486.687 αντίγραφα στις ΗΠΑ. Ο τραγουδιστής της country μουσικής Travis Tritt παρουσίασε το άλμπουμ του The Storm τον Αύγουστο του 2007 μια παραλλαγή του "Should've Listened" από το The Long Road.